CELEX: 32018D0425(01)
Language: el
Date: 2018-04-20 00:00:00
Title: Εκτελεστική απόφαση της Επιτροπής, της 20ής Απριλίου 2018, για τη δημοσίευση στην Επίσημη Εφημερίδα της Ευρωπαϊκής Ένωσης του ενιαίου εγγράφου που αναφέρεται στο άρθρο 94 παράγραφος 1 στοιχείο δ) του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, καθώς και των στοιχείων της δημοσίευσης των προδιαγραφών ονομασίας του αμπελοοινικού τομέα [Însurăţei (ΠΟΠ)]

25.4.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 144/2
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 20ής Απριλίου 2018
   για τη δημοσίευση στην Επίσημη Εφημερίδα της Ευρωπαϊκής Ένωσης του ενιαίου εγγράφου που αναφέρεται στο άρθρο 94 παράγραφος 1 στοιχείο δ) του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, καθώς και των στοιχείων της δημοσίευσης των προδιαγραφών ονομασίας του αμπελοοινικού τομέα
   [Însurăţei (ΠΟΠ)]
   (2018/C 144/02)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 97 παράγραφος 3,
   Εκτιμώντας τα ακόλουθα:
   
               (1)
            
            
               Η Ρουμανία υπέβαλε αίτηση για την προστασία της ονομασίας «Însurăţei» σύμφωνα με το μέρος II τίτλος II κεφάλαιο I τμήμα 2 του κανονισμού (ΕΕ) αριθ. 1308/2013.
            
         
               (2)
            
            
               Σύμφωνα με το άρθρο 97 παράγραφος 2 του κανονισμού (ΕΕ) αριθ. 1308/2013, η Επιτροπή εξέτασε την εν λόγω αίτηση και διαπίστωσε ότι πληρούνται οι όροι που προβλέπονται στα άρθρα 93 έως 96, στο άρθρο 97 παράγραφος 1, καθώς και στα άρθρα 100, 101 και 102 του εν λόγω κανονισμού.
            
         
               (3)
            
            
               Για να καταστεί δυνατή η υποβολή ενστάσεων σύμφωνα με το άρθρο 98 του κανονισμού (ΕΕ) αριθ. 1308/2013, θα πρέπει, συνεπώς, να δημοσιευθούν στην Επίσημη Εφημερίδα της Ευρωπαϊκής Ένωσης το ενιαίο έγγραφο που αναφέρεται στο άρθρο 94 παράγραφος 1 στοιχείο δ) του εν λόγω κανονισμού και τα στοιχεία της δημοσίευσης των προδιαγραφών του προϊόντος που πραγματοποιήθηκε κατά την προκαταρκτική εθνική διαδικασία για την εξέταση της αίτησης προστασίας της ονομασίας «Însurăţei»,
            
         ΑΠΟΦΑΣΙΖΕΙ:
   Άρθρο μόνο
   Το ενιαίο έγγραφο που συντάχθηκε σύμφωνα με το άρθρο 94 παράγραφος 1 στοιχείο δ) του κανονισμού (ΕΕ) αριθ. 1308/2013 και τα στοιχεία της δημοσίευσης των προδιαγραφών του προϊόντος για την ονομασία «Însurăţei» (ΠΟΠ) παρατίθενται στο παράρτημα της παρούσας απόφασης.
   Σύμφωνα με το άρθρο 98 του κανονισμού (ΕΕ) αριθ. 1308/2013, το δικαίωμα υποβολής ένστασης κατά της ονομασίας που αναφέρεται στο πρώτο εδάφιο του παρόντος άρθρου ισχύει επί χρονικό διάστημα δύο μηνών από την ημερομηνία δημοσίευσης της παρούσας απόφασης στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 20 Απριλίου 2018.
      
         
            Για την Επιτροπή
         
         Phil HOGAN
         
            Μέλος της Επιτροπής
         
      
   
   
      (1)  ΕΕ L 347 της 20.12.2013, σ. 671.
   
      ΠΑΡΑΡΤΗΜΑ
      ΕΝΙΑΙΟ ΕΓΓΡΑΦΟ
      
         «ÎNSURATEI»
      
      
         PDO-RO-N1588
      
      
         Ημερομηνία υποβολής της αίτησης: 29.12.2011
      
      1.   Ονομασία(-ες) προς καταχώριση
      
      Însurăţei
      2.   Τύπος γεωγραφικής ένδειξης
      
      ΠΟΠ – Προστατευόμενη Ονομασία Προέλευσης
      3.   Κατηγορίες αμπελοοινικών προϊόντων
      
      
               
                  1.
               
               
                  Οίνος
               
            4.   Περιγραφή του οίνου (των οίνων)
      
      
         Οργανοληπτικά χαρακτηριστικά - λευκοί οίνοι
      
      Οι λευκοί οίνοι έχουν διαυγή όψη, κρυσταλλική λάμψη, πρασινοκίτρινο έως χρυσοκίτρινο χρώμα, μύτη χαρακτηριστική της ποικιλίας και βελούδινη και μαλακή γεύση. Οι εν λόγω οίνοι μπορεί να είναι από ξηροί έως γλυκείς.
      
         Γενικά αναλυτικά χαρακτηριστικά
      
      
                  Μέγιστος ολικός αλκοολικός τίτλος (σε % vol):
               
               
                  15
               
            
                  Ελάχιστος αποκτημένος αλκοολικός τίτλος (σε % vol):
               
               
                  11
               
            
                  Ελάχιστη ολική οξύτητα:
               
               
                  4,5  σε γραμμάρια ανά λίτρο, εκφραζόμενη σε τρυγικό οξύ
               
            
                  Μέγιστη πτητική οξύτητα (σε χιλιοστοϊσοδύναμα ανά λίτρο):
               
               
                  1,08 
               
            
                  Μέγιστο ολικό διοξείδιο του θείου (σε χιλιοστόγραμμα ανά λίτρο):
               
               
                  220
               
            
         Οργανοληπτικά χαρακτηριστικά - ροζέ οίνοι
      
      Οι λαμβανόμενοι οίνοι είναι διαυγείς, λαμπεροί, σε διάφορες αποχρώσεις του ροζ (πολύ απαλό ροζ, ροζ, σομόν ή με πορτοκαλί νότες). Είναι δροσεροί, ισορροπημένοι, με έντονη οξύτητα και πολύπλοκη γεύση, χαρακτηριζόμενη από αρώματα φρούτων ή λουλουδιών.
      
         Γενικά αναλυτικά χαρακτηριστικά
      
      
                  Μέγιστος ολικός αλκοολικός τίτλος (σε % vol):
               
               
                  15
               
            
                  Ελάχιστος αποκτημένος αλκοολικός τίτλος (σε % vol):
               
               
                  11
               
            
                  Ελάχιστη ολική οξύτητα:
               
               
                  4,5  σε γραμμάρια ανά λίτρο, εκφραζόμενη σε τρυγικό οξύ
               
            
                  Μέγιστη πτητική οξύτητα (σε χιλιοστοϊσοδύναμα ανά λίτρο):
               
               
                  1,08 
               
            
                  Μέγιστο ολικό διοξείδιο του θείου (σε χιλιοστόγραμμα ανά λίτρο):
               
               
                  220
               
            
         Οργανοληπτικά χαρακτηριστικά - ερυθροί οίνοι
      
      Οι ερυθροί οίνοι έχουν διαυγή, στιλπνή όψη, χρώμα κόκκινο του ρουμπινιού έως έντονο ιώδες και γεύση ελαφρώς τανική αλλά με γεμάτο σώμα.
      
         Γενικά αναλυτικά χαρακτηριστικά
      
      
                  Μέγιστος ολικός αλκοολικός τίτλος (σε % vol):
               
               
                  15
               
            
                  Ελάχιστος αποκτημένος αλκοολικός τίτλος (σε % vol):
               
               
                  11
               
            
                  Ελάχιστη ολική οξύτητα:
               
               
                  4,5  σε γραμμάρια ανά λίτρο, εκφραζόμενη σε τρυγικό οξύ
               
            
                  Μέγιστη πτητική οξύτητα (σε χιλιοστοϊσοδύναμα ανά λίτρο):
               
               
                  1,20 
               
            
                  Μέγιστο ολικό διοξείδιο του θείου (σε χιλιοστόγραμμα ανά λίτρο):
               
               
                  170
               
            5.   Οινοποιητικές πρακτικές
      
      α.   
            Ουσιώδεις οινολογικές πρακτικές
         
      
      
         Χαρακτηριστικά και πρακτικές φύτευσης
      
      Καλλιεργητική πρακτική
      Πυκνότητα φύτευσης: τουλάχιστον 4 100 φυτά/εκτάριο·
      πρώιμη συγκομιδή - μείωση του αριθμού των βοτρύων κατά τον περκασμό (αρχή της ωρίμασης του καρπού), όταν το δυναμικό παραγωγής υπερβαίνει τα ανώτατα αποδεκτά όρια σύμφωνα με τις προδιαγραφές για τους οίνους που φέρουν ελεγχόμενη ονομασία προέλευσης. Επιτρέπεται η άρδευση μόνο κατά τα έτη ξηρασίας και με κοινοποίηση στο ONVPV (Εθνικό Γραφείο Αμπέλου και Οίνου), όταν η περιεκτικότητα του εδάφους σε νερό σε βάθος 0-100 cm μειώνεται στο 50 % του διαστήματος δραστικής υγρασίας (active humidity interval - AHI), με την εφαρμογή προτύπων λελογισμένης χρήσης της άρδευσης (400-600 m3/ha).
      β.   
            Μέγιστες αποδόσεις
         
      
      
                   
               
               
                  Băbească gri, Aligoté, Riesling de Rhin, Chardonnay
                  78 εκατόλιτρα ανά εκτάριο
               
            
                   
               
               
                  Cabernet Sauvignon, Fetească neagră, Băbească neagră, Syrah
                  78 εκατόλιτρα ανά εκτάριο
               
            
                   
               
               
                  Fetească albă, Fetească regală, Riesling italian, Pinot gris
                  91 εκατόλιτρα ανά εκτάριο
               
            
                   
               
               
                  Băbească gri, Aligote, Riesling de Rhin, Chardonnay
                  12 000 χιλιόγραμμα σταφυλιών ανά εκτάριο
               
            
                   
               
               
                  Cabernet Sauvignon, Fetească neagră, Băbească neagră, Syrah
                  12 000 χιλιόγραμμα σταφυλιών ανά εκτάριο
               
            
                   
               
               
                  Fetească albă, Fetească regală, Riesling italian, Pinot gris
                  14 000 χιλιόγραμμα σταφυλιών ανά εκτάριο
               
            6.   Οριοθετημένη περιοχή
      
      Η οριοθετημένη περιοχή για την παραγωγή των σταφυλιών, της πρώτης ύλης, και για την παραγωγή των οίνων που φέρουν την ελεγχόμενη ονομασία προέλευσης «ÎNSURĂȚEI» περιλαμβάνει τις ακόλουθες κοινότητες της επαρχίας Brăila:
      
         Δήμος Însurăței: κοινότητες Lacu Rezii, Măru Roșu, Valea Călmățuiului·
      
         Δήμος Berteștii de Jos: κοινότητες Berteștii de Jos και Spiru Haret·
      
         Δήμος Victoria: κοινότητα Victoria·
      
         Δήμος Bărăganul: κοινότητα Bărăganul.
      Κατά παρέκκλιση, η παραγωγή οίνων από σταφύλια που παράγονται στην οριοθετημένη περιοχή για την ελεγχόμενη ονομασία προέλευσης «Însurăței» και είναι επιλέξιμοι για τη χρήση της ονομασίας αυτής επιτρέπεται:
      
                  —
               
               
                  στην ίδια αμπελουργική ζώνη·
               
            
                  —
               
               
                  σε γειτονικές αμπελουργικές ζώνες·
               
            
                  —
               
               
                  σε περιοχή εντός της ίδιας διοικητικής ενότητας· ή
               
            
                  —
               
               
                  σε γειτονική διοικητική ενότητα.
               
            7.   Κυριότερες οινοποιήσιμες ποικιλίες
      
      Băbească gri G Pinot gris G Fetească neagră N Băbească neagră N Cabernet Sauvignon N Aligote B Fetească regală B Fetească albă B Chardonnay B Syrah N Riesling italian B Riesling de Rhin B
      8.   Περιγραφή του δεσμού (των δεσμών)
      
      
         
            Δεσμός με τη γεωγραφική περιοχή
         
      
      
         Αιτιώδης αλληλεπίδραση
      
      Η επίδραση του Δούναβη, καθώς και οι κλιματικοί παράγοντες που χαρακτηρίζουν την περιοχή (ιδίως οι μάζες ξηρού αέρα που έρχονται σε επαφή με το ανάγλυφο του εδάφους, στις οποίες οφείλονται οι μεγάλες διαφορές θερμοκρασίας μεταξύ χειμώνα και θέρους) και το είδος του εδάφους, που προσδίδει στο τοπίο τα ιδιαίτερα χαρακτηριστικά του, αποτελούν στοιχεία που αποτυπώνονται στη σύνθεση και τη δομή των οίνων, προσδίδοντάς τους φρουτώδη χαρακτήρα και φρεσκάδα χάρη στην υψηλή οξύτητα και το υψηλό επίπεδο αρωματικών ουσιών και ανθοκυανών που περιέχουν.
      Τα αμμώδη εδάφη συμβάλλουν στην παραγωγή ισορροπημένων και αρμονικών οίνων, πλούσιων σε χρώμα και με σταθερό άρωμα, οι οποίοι μπορούν να καταναλωθούν νεαροί ή παλαιωμένοι.
      Το δάσος που βρίσκεται κοντά στην περιοχή διαδραματίζει καίριο ρόλο στην απόκτηση του έντονου κόκκινου χρώματος των οίνων, καθώς δημιουργεί ένα μικροκλίμα ιδιαίτερα ευνοϊκό για τη συσσώρευση ανθοκυανών και αρωμάτων ώριμων κόκκινων φρούτων, τα οποία οι οινολόγοι εξάγουν με δεξιοτεχνία από τα σταφύλια και τα προσφέρουν στους καταναλωτές μέσα σε κάθε ποτήρι.
      
         Στοιχεία για το προϊόν
      
      Οι κλιματικοί και εδαφολογικοί παράγοντες είναι αυτοί που προσδιορίζουν κυρίως την αμπελουργική έκταση, καθώς ο αντίκτυπός τους στην ποιότητα του παραγόμενου οίνου είναι καθοριστικός. Οι οίνοι από τον αμπελώνα Însurăței φέρουν το αποτύπωμα της ποικιλίας, του εδάφους, του μικροκλίματος, του αμπελοκαλλιεργητή και του οινοπαραγωγού, και χαρακτηρίζονται από τον φρουτώδη χαρακτήρα τους, τη φρεσκάδα και την ελαφρώς υψηλότερη οξύτητά τους. Συνήθως πρόκειται για εκλεκτούς οίνους, πλούσιους σε τυπικά αρώματα, χαρακτηριστικά της ποικιλίας.
      Τα εδαφοκλιματικά χαρακτηριστικά της περιοχής Însurăței εξασφαλίζουν στους λευκούς οίνους διαυγή όψη, κρυσταλλική λάμψη, πρασινοκίτρινο έως χρυσοκίτρινο χρώμα, μύτη χαρακτηριστική της ποικιλίας και βελούδινη και μαλακή γεύση. Οι εν λόγω οίνοι μπορεί να είναι από ξηροί έως γλυκείς.
      Οι ερυθροί οίνοι έχουν διαυγή, στιλπνή όψη, χρώμα κόκκινο του ρουμπινιού έως έντονο ιώδες και γεύση ελαφρώς τανική αλλά με γεμάτο σώμα.
      Οι λαμβανόμενοι οίνοι είναι διαυγείς, λαμπεροί, σε διάφορες αποχρώσεις του ροζ (πολύ απαλό ροζ, ροζ, σομόν ή με πορτοκαλί νότες). Είναι δροσεροί, ισορροπημένοι, με έντονη οξύτητα και πολύπλοκη γεύση, χαρακτηριζόμενη από αρώματα φρούτων ή λουλουδιών.
      Τα τελευταία χρόνια, οι παραγωγοί έχουν προσαρμόσει τις οινοποιητικές τεχνικές, ώστε να διατηρηθούν όσο το δυνατόν περισσότερο τα χαρακτηριστικά της αμπελουργικής ζώνης Însurăței, ιδίως όσον αφορά ποικιλίες όπως η Babească neagră η οποία, όπως διαπιστώθηκε, αποκτά ικανοποιητικό επίπεδο ανθοκυανών στην εν λόγω ζώνη.
      Η αμπελοκαλλιέργεια στον αμπελώνα Însurăței ανάγεται στους αρχαίους χρόνους. Επομένως, οι καλλιεργητικές εργασίες, οι καλλιεργούμενες ποικιλίες, οι αμπελουργικές και οι οινολογικές πρακτικές ανέκαθεν αποτελούν σημαντικό μέλημα για τους αμπελουργούς. Οι κάτοικοι της περιοχής και των γειτονικών περιοχών εργάζονταν μαζί και συμβίωναν στην περιοχή του αμπελώνα Însurăței. Συχνά οι ομάδες αυτές συναγωνίζονταν με στόχο τη δημιουργία της ωραιότερης φυτείας, την καλλιέργεια των πιο φημισμένων ποικιλιών και την παραγωγή των καλύτερων οίνων.
      
         
            Δεσμός με τη γεωγραφική περιοχή
         
      
      Η χρησιμοποίηση ειδικών τεχνικών βιολογικής γεωργίας, φιλικών προς το περιβάλλον, βοηθά στη διατήρηση της ισορροπίας της χλωρίδας και πανίδας της περιοχής. Οι εν λόγω τεχνικές έχουν ως αποτέλεσμα την αύξηση του αριθμού των αρπακτικών εντόμων, που τρέφονται με προνύμφες επιβλαβών εντόμων (ευδεμίδα της αμπέλου), περιορίζοντας με τον τρόπο αυτό την ανάπτυξή τους και, ως εκ τούτου, τις ζημίες που προκαλούν στα φυτά.
      Για να επιτευχθεί η καλύτερη δυνατή ποιότητα, οι τεχνικές αμπελοκαλλιέργειας και οινοποίησης έχουν βελτιωθεί με τους ακόλουθους τρόπους:
      
                  —
               
               
                  με τον καθορισμό της βέλτιστης χρονικής στιγμής για τον τρύγο, η οποία συμπίπτει με τη μέγιστη συγκέντρωση ουσιών (αρώματα, ανθοκυάνες, σάκχαρα) ώστε να εξασφαλιστούν οίνοι ποιότητας που φέρουν τη σφραγίδα της περιοχής,
               
            
                  —
               
               
                  με τη χρήση ξηρού πάγου κατά τη διάρκεια του τρύγου για τη διαφύλαξη και τη διατήρηση των φυσικών αρωμάτων που έχουν συσσωρευθεί στη φλούδα,
               
            
                  —
               
               
                  με την παρατεταμένη επαφή του μούστου με τα στερεά μέρη (στέμφυλα) με στόχο την αποτελεσματικότερη εξαγωγή των χρωστικών ουσιών, ιδίως όσον αφορά τις πιο ανοιχτόχρωμες ποικιλίες, όπως η Băbeasca neagră,
               
            
                  —
               
               
                  με τη χρήση δρύινων βαρελιών για τη ζύμωση, ιδίως για μονοποικιλιακούς οίνους όπως ο Chardonnay, και παλαίωση σε μπουκάλια,
               
            
                  —
               
               
                  με τη χρήση, κατά τη μεταποίηση των σταφυλιών, οινοποιητικών υλών που είναι εγκεκριμένες για την παραγωγή βιολογικών οίνων.
               
            Το έδαφος που έχει φυτευτεί καλύπτεται γενικώς με χλόη για τη σταθεροποίηση του επιφανειακού εδάφους. Το έδαφος εμπλουτίζεται με οργανική ύλη από τα φύλλα και τα κλαδιά που έχουν κλαδευτεί και αφεθεί επιτόπου. Επίσης, δεδομένου ότι το έδαφος είναι αμμώδες, η παρουσία της βλάστησης έχει το πλεονέκτημα ότι δεν αφήνει να σηκώνεται σκόνη στον αέρα και να εναποτίθενται στις ράγες. Ως εκ τούτου, οι απώλειες κατά τη διάρκεια της διαδικασίας οινοποίησης, μεγάλο ποσοστό των οποίων οφειλόταν στη συγκέντρωση άμμου στον πυθμένα των δεξαμενών οίνου, έχουν μειωθεί σημαντικά. Από την άλλη πλευρά, η «χωμάτινη» γεύση του οίνου, που οφείλεται στην παρουσία σκόνης στην επιφάνεια των στεμφύλων, έχει εκλείψει, με αποτέλεσμα να έχουν βελτιωθεί σε μεγάλο βαθμό τα οργανοληπτικά χαρακτηριστικά του τελικού προϊόντος.
      Η περιεκτικότητα των φλοιών των σταφυλιών σε ανθοκυάνες είναι πολύ σημαντική για τον χρωματισμό και αποτελεί βασικό παράγοντα, ιδίως όσον αφορά την οπτική εκτίμηση της ποιότητας των ερυθρών οίνων. Οι ανθοκυάνες ανήκουν στην κατηγορία των φλαβονοειδών και έχουν ισχυρή αντιοξειδωτική δράση στο ανθρώπινο σώμα, παρέχουν προστασία από τον καρκίνο και τις καρδιοαγγειακές παθήσεις, εμποδίζουν την απορρόφηση χοληστερόλης και συμβάλλουν στη μείωση της υπέρτασης και των ασθενειών που συνδέονται με τη γήρανση.
      Οι οίνοι ποιότητας είναι αποτέλεσμα του τρόπου με τον οποίο οι οινολόγοι εναρμονίζουν τα ειδικά χαρακτηριστικά του αμπελώνα και των ποικιλιών αμπέλου με τις τεχνικές οινοποίησης και τις ειδικές μεθόδους σταθεροποίησης και συσκευασίας των οίνων, ώστε να παράγονται οίνοι με ξεχωριστή ταυτότητα.
      Η ποιότητα των οίνων αντανακλά την ποιότητα των πρώτων υλών (σταφύλια) και της χρησιμοποιούμενης τεχνολογίας. Οίνοι ποιότητας λαμβάνονται μόνο από υγιή και πλήρως ώριμα σταφύλια, τόσο από την άποψη της περιεκτικότητας σε σάκχαρα όσο και από την άποψη της περιεκτικότητας σε φαινόλες.
      9.   Άλλες ουσιώδεις προϋποθέσεις
      
      
         Όροι διάθεσης στην αγορά Νομικό πλαίσιο
      
      Στη νομοθεσία της ΕΕ
      
         Τύπος επιπλέον προϋπόθεσης
      
      Συμπληρωματικές διατάξεις σχετικά με την επισήμανση
      
         Περιγραφή της προϋπόθεσης
      
      Οι οίνοι που φέρουν την ελεγχόμενη ονομασία προέλευσης «Însurăței» μπορούν να διατίθενται στον τελικό καταναλωτή μόνον ως εμφιαλωμένος οίνος, ως «βιολογικός οίνος» ή «οίνος από βιολογικά σταφύλια», σύμφωνα με τις παρούσες προδιαγραφές και τον κανονισμό (ΕΚ) αριθ. 889/2008 της Επιτροπής (1), όπως τροποποιήθηκε.
      10.   Σύνδεσμος προς τις προδιαγραφές προϊόντος
      
      http://www.onvpv.ro/sites/default/files/caiet_sarcini_doc_insuratei_modif_conf_notificarii_com_din_05.12.2016_0.pdf
      
         (1)  Κανονισμός (ΕΚ) αριθ. 889/2008 της Επιτροπής, της 5ης Σεπτεμβρίου 2008, σχετικά με τη θέσπιση λεπτομερών κανόνων εφαρμογής του κανονισμού (ΕΚ) αριθ. 834/2007 του Συμβουλίου για τη βιολογική παραγωγή και την επισήμανση των βιολογικών προϊόντων όσον αφορά τον βιολογικό τρόπο παραγωγής, την επισήμανση και τον έλεγχο των προϊόντων (ΕΕ L 250 της 18.9.2008, σ. 1).